Document ID: 32010R0032

32010R0032
L 010/7
SLUŽBENI LIST EUROPSKE UNIJE
14.01.2010.
UREDBA KOMISIJE (EU) br. 32/2010
od 14. siječnja 2010.
o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Jihočeská Zlatá Niva (ZOZP))
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a osobito treći i četvrti podstavak njezina članka 7. stavka 5.,
budući da:
(1)
U skladu s člankom 6. stavkom 2. i s člankom 17. stavkom 2. Uredbe (EZ) br. 510/2006, zahtjev Češke za registraciju naziva „Jihočeská Zlatá Niva” objavljen je u Službenom listu Europske unije (2).
(2)
Slovačka je dostavila prigovor na registraciju u skladu s člankom 7. stavkom 1. Uredbe (EZ) br. 510/2006. Prigovor se smatrao prihvatljivim u skladu s točkama (b) i (c) prvog podstavka članka 7. stavka 3. iste Uredbe.
(3)
Slovačka je u prigovoru ukazala da bi registracija dotičnog naziva bila u suprotnosti s člankom 3. stavkom 4. Uredbe (EZ) br. 510/2006 i da bi ugrozila žigove registrirane na državnom području Slovačke.
(4)
Dopisom od 24. lipnja 2008. Komisija je zatražila od dotičnih država članica da se međusobno dogovore u skladu sa svojim internim postupcima.
(5)
Kako u zadanom roku nije postignut sporazum između Slovačke i Češke, Komisija je dužna donijeti odluku u skladu s postupkom opisanim u članku 15. stavku 2. Uredbe (EZ) br. 510/2006.
(6)
Na temelju podataka koje je dostavila Slovačka, Komisija ne može doći do zaključka da bi registracija naziva „Jihočeská Zlatá Niva” bila u suprotnosti s člankom 3. stavkom 4. Uredbe (EZ) br. 510/2006. Dok je podnositelj prigovora možda i dokazao da bi se naziv „Jihočeská Zlatá Niva” mogao dovesti u vezu s nazivom „Niva”, nema dokaza o tome do koje se mjere žig razlikuje na temelju svoga ugleda, poznatosti i duljine vremenskog razdoblja u kojem se koristi. Zato, dakle, na temelju dostupnih informacija nije dokazano da bi registracija „Jihočeská Zlatá Niva” mogla dovesti potrošača u zabludu u pogledu pravog identiteta proizvoda.
(7)
Nije predočen dokaz na temelju kojeg bi Komisija mogla zaključiti da bi registracija naziva „Jihočeská Zlatá Niva” kao zaštićene oznake zemljopisnog podrijetla, s obzirom na pošteno i tradicionalno korištenje i stvarnu mogućnost dovođenja potrošača u zabludu, bila u suprotnosti s odredbama utvrđenim u članku 7. Prema dokazima predstavljenima Komisiji, naziv „Niva” je desetljećima korišten kao generička oznaka za jednu vrstu sira u Češkoj i Slovačkoj. Osim toga, registracija spomenute zaštićene oznake zemljopisnog podrijetla ne zahtijeva poništenje ili proglašenje žigova nevažećima, budući da su zatraženi prije datuma podnošenja zahtjeva za registraciju Komisiji, niti sprečava njihovu daljnju uporabu. Nadalje, prema informacijama kojima raspolaže Komisija, ekskluzivno pravo vlasnika spomenutih žigova ne ovlašćuje ga da trećoj strani brani upotrebu u trgovini, a u skladu s poštenim običajima u industrijskim i trgovačkim stvarima, oznake koja se odnosi na zemljopisno podrijetlo u skladu s člankom 6. Direktive 2008/95/EZ Europskog parlamenta i Vijeća od 22. listopada 2008. o usklađivanju zakonodavstava država članica o žigovima (3).
(8)
U svjetlu gore navedenog naziv „Jihočeská Zlatá Niva” upisuje se u „Registar zaštićenih oznaka izvornosti i zaštićenih oznaka zemljopisnog podrijetla”.
(9)
Mjere predviđene ovom Uredbom u skladu su s mišljenjem Stalnog odbora za zaštićene oznake zemljopisnog podrijetla i zaštićene oznake izvornosti,
DONIJELA JE OVU UREDBU:
Članak 1.
Naziv naveden u Prilogu ovoj Uredbi ovim se upisuje u registar.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. siječnja 2010.

Labels: 3
17
18
6